На основу члана 13. ст. 1.и 5. Закона о подстицајима у пољопривреди и руралном развоју ("Службени гласник РС", бр. 10/13, 142/14, 103/15 и 101/16) и тачке 2.3. Програма подршке за спровођење пољопривредне политике и политике руралног развоја Града Новог Сада за 2020. годину („Сл. лист Града Новог Сада" број 9/20), в.д. Начелника Градске ураве за привреду Града Новог Сада расписује:

**ЈАВНИ ПОЗИВ   
ЗА ПОДНОШЕЊЕ ПРИЈАВА ЗА УЧЕШЋЕ У ПРОЈЕКТУ РАЗВОЈА ОРГАНСКЕ   
ПОЉОПРИВРЕДНЕ ПРОИЗВОДЊЕ НА ТЕРИТОРИЈИ ГРАДА НОВОГ САДА ЗА   
2020. ГОДИНУ - ДОДЕЛА СУБВЕНЦИЈА ЗА НАБАВКУ САДНОГ И СЕМЕНСКОГ   
МАТЕРИЈАЛА ДОЗВОЉЕНОГ ЗА УПОТРЕБУ У ОРГАНСКОЈ ПРОИЗВОДЊИ,   
КОНТРОЛУ ЗЕМЉИШТА И ПЛОДОВА, СЕРТИФИКАЦИЈУ ОРГАНСКЕ   
ПРОИЗВОДЊЕ И ДРУГЕ ИНВЕСТИЦИЈЕ КОЈЕ СЕ ОДНОСЕ НА ОРГАНСКУ   
ПРОИЗВОДЊУ, А ДЕО СУ ОСТАЛИХ МЕРА РУРАЛНОГ РАЗВОЈА**

**Предмет и намена јавног позива**

Јавни позив за подношење пријава за учешће у пројекту развоја органске пољопривредне производње на територији Града Новог Сада (у даљем тексту: Град) за 2020. годину — додела субвенција за набавку садног и семенског материјала дозвољеног за употребу у органској производњи, контролу земљишта и плодова и сертификацију органске производње и друге инвестиције које се односе на органску производњу, а део су осталих мера руралног развоја (у даљем текст: Јавни позив), расписује се у циљу реализације мере за унапређење органске пољопривредне производње на територији Града за 2019. годину и обухвата доделу субвенција за:

* + набавку садног и семенског материјала дозвољеног за употребу у органској производњи,
  + контролу земљишта и плодова и сертификацију органске производње, и
  + друге инвестиције које се односе на органску производњу а део су осталих мера руралног развоја (односно трошкови набавке ситних алата, опреме и механизације за органску производњу, опреме за подизање пластеника, биозаштите, класмана за усејавање семена, агротекстила за покривање од смрзавања, мрежа за засенчење, трака за наводњавање кап по кап и пратеће опреме, фолија за малчирање и фолија за пластенике ).

Укупна средства за ове намене износе 5.000.000,00 динара и планирана су буџетом Града за 2020. годину.

Трошкови за наведене набавке, контролу земљишта и плодова и сертификацију, као и за друге инвестиције које се односе на органску производњу субвенционисаће се у износу до 100%.

2**. Право учешћа по јавном позиву**

Право учешћа по јавном позиву имају:

* + Пољопривредни произвођачи (физичка лица), организације и институције из области пољопривреде који су заинтересовани да започну органску пољопривредну производњу, а имају пољопривредно земљиште и регистровано пољопривредно газдинство на територији Града Новог Сада, као и
  + Произвођачи на територији Града Новог Сада који су започели процес органске пољопривредне производње у периоду од 2011. до 2019. године (произвођачи чија је производња у периоду конверзије, произвођачи којима је завршен период конверзије и налазе се у поступку издавања сертификата и произвођачи који имају сертификовану биљну производњу)

**3. Потребна документација**

* Читко попуњен образац пријаве за учешће на Јавном позиву са обавезним потписом подносиоца пријаве;
* Извод из Регистра пољопривредних газдинстава о активном статусу за 2020. годину, Извод из листа непокретности РГЗ - Служба за катастар непокретности Нови Сад, за власнике пољопривредног земљишта, (не старији од шест месеци од дана објављивања овог јавног позива), односно Уговор о закупу пољопривредног земљишта, (оверен и закључен на период најмање до 2023. године за нове произвођаче),
* Уговор са овлашћеном организацијом за контролу и сертификацију производње хране по методама органске пољопривреде о извршеној контроли агроеколошких услова земљишта са оценом могућности за органску производњу, или пројекат за развој органских производа,
* Фотокопију личне карте или очитану личну карту, а за организације и институције потврду о упису из одговарајућег регистра,
* Потписана изјава да за конкретну субвенцију нису остварени подстицаји по истом основу у 2020. години код других нивоа власти,
* Рачуни овлашћене организације за контролу земљишта и плодова и сертификацију производње хране, не старији од 01.01.2020. године, са доказом о извршеном плаћању, извод или оригинални готовински рачун са фотокопијом фискалног рачуна и Рачуни којима се доказује куповина садног и семенског материјала дозвољеног за употребу у органској производњи и опреме која се односи на органску производњу а део је осталих мера руралног развоја, не старији од 01.01.2020. године и доказ о извршеном плаћању, извод или оригинални готовински рачун са фотокопијом фискалног рачуна.

**4. Рок за подношење пријаве**

Рок за подношење пријава са потребном документацијом је до \_\_.\_\_. 2021. године до 15:30 часова.

Формулар пријаве се може преузети на интернет страници Града/Општине [www.\_\_\_\_\_\_\_\_\_\_\_\_\_\_\_.rs](http://www._______________.rs)

Пријаве које нису сачињене у складу са овим јавним позивом неће се разматрати.

Пријава за учешће на Јавном позиву са потребном документацијом подноси се предајом на писарници Градске/Општинске управе за опште послове адреса….. у затвореној ковертиса назнаком: „Јавни позив за подношење пријаве за учешће у пројекту развоја органске пољопривредне производње на територији Града/Општине\_\_\_\_\_\_\_\_\_\_\_\_ за 2021. годину“.

Текст јавног позива и формулар пријаве биће објављен на интернет страници Града/Општине [www.\_\_\_\_\_\_\_\_\_\_\_\_\_\_\_.rs](http://www._______________.rs)

Све додатне информације и обавештења заинтересовани учесници могу добити непосредно у Градској/Општинској управи за привреду или путем броја телефона….

**5. Доношење одлуке и закључивање уговора**

Након разматрања пристиглих пријава Градоначелник/Председник Града/Општине ће на предлог Комисије за реализацију мера програма подршке за спровођење пољопривредне политике и политике руралног развоја на територији Града/Општине\_\_\_\_\_\_\_\_\_\_\_ за 2020. годину, у року од 30 дана по истека рока за подношење пријава, донети Одлуку о одабирупољопривредних произвођача, удружења и установа које ће учествовати у пројекту развоја органске производње на територији Града/Општине за 2020. годину. Са одабраним физичким односно правним лицима, а на основу Одлуке о одабиру, закључиће се уговор којим се уређују међусобна права и обавезе изабраних учесника и Града/Општине \_\_\_\_\_\_\_\_\_\_\_.